# Årsberetning for Grå avdeling 2020

## Beskrivelse av avdelingen

* Grå avdeling har 10 brukere pr 31.12.20, brukerne er i aldersgruppen 23 til 50 år.
* Brukergruppen har diagnoser som Retts syndrom, autisme, Downs syndrom, multifunksjonshemming og Angelmans syndrom. Ca 50% er rullestolbrukere.
* Antall årsverk er 9, 6 har 3-årig utdanning, 2 med 1-årig, og 1 er lærling i helsefag.
* Vi ønsker å gi brukerne et meningsfullt dagtilbud med aktiviteter som er tilpasset den enkeltes ressurser, behov og interesser.
* Aktiviteter er trening, basseng, matlaging, sansetrening, turer, musikk, produksjon av varer, enkle arbeidsoppgaver på huset og på pc (avisproduksjon).

##  Dette har vi arbeidet med i år

 **Fokusområder**

* Smittevern fikk et stort fokus i år, vi delte avdelingen i to for å sikre god avstand.
* Flere av våre ansatte bisto i boliger i mars/april da vi var midlertidig stengt for ordinær drift, noe som var en nyttig erfaring. Vi bisto også på andre måter, med turer, sangstund på Skype. Noen brukere fikk også bistand på avdelingen.
* På avdelingens planleggingsdager jobbet vi med sosiale historier, forebygging av utfordrende atferd og lik praksis, ernæring/spisesituasjon, vi lagte nye samhandlings- og miljøregler. Begge våre fagkonsulenter bisto oss innenfor noen av temaene. Vi omorganiserte og malte det fysiske miljøet i avdelingen, samt plantet ute og inne.

**Kurs og etter-/videreutdanning**

* Da Radarveien midlertidig stengte hevet ansatte sin kompetanse gjennom nettkurs, særlig relevant var kurs innen smittevern og koronavirus. En av våre ansatte tar fagbrev på jobb, og en annen ansatt er veileder for henne. De fleste andre planlagte kurs ble dessverre avlyst i år.

**Avdelingsleders vurdering**

2020 var et annerledes år hvor vi gjorde vårt ytterste for å gi brukerne et godt dagtilbud under strenge smittevernrutiner. Ansatte måtte omstille seg og være kreative i organiseringen av dagtilbudet. Brukerne har vist fleksibilitet og trivsel til tross for en annerledes hverdag. Vi ser frem mot lysere tider og mer rom for fellesaktiviteter.

08.01.20 Camilla Seljebu